钦定古今图书集成/理学汇编/经籍典/第084卷 > 王申子周易辑说 > 《问扬子云太元准易如何》
## 钦定古今图书集成/理学汇编/经籍典/第084卷 > 王申子周易辑说 > 《问扬子云太元准易如何》

曰：“太元取数，以一加二为三为三方，三三而九为九
州，三九而二十七为二十七部，九九为八十一为八
十一家。纯乎取《洛书》数而用奇。其所谓准《易》者，元之
家，准《易》之卦，元之首，准《易》之彖，故八十一家有八十
一首。元之赞，准《易》之爻，故有七百二十九赞。元之赞，
有测准《易》爻之《小象》。元之文，准《易》之《文言》，元之摊，莹”
掜图告，准《易》之上《系》、下《系》元之数，以论九赞所象，准
《易》之《说卦》。元有冲以序八十一首，阴阳之相对，准《易》
之《序卦》。元有错以错杂八十一首而说之，准《易》之《杂
卦》。自首以下为十一篇。以愚观之，名曰《准易》。而大不
同者，《易》之彖所以断是卦之全体，而元之首四重方
州部家，而《赞》则不以四重为赞《易》之爻，所以乘六虚
之时用，宜与不宜，当与不当。元则初一、次二、次三、次
四，次五、次六、次七、次八、次九而无位，且无刚柔、上下、
远近之分，则何以辨其时用宜不宜、当不当邪？《易文
言》惟乾坤有之。晬，元之干也。而元之文不加之“晬”，而
加之中。中者，元之中孚也。其意专主交成卦气，以中
孚为阳贞，建子之月，起于《中孚》。故独加以文而详说
之也。是以司马君实《潜虚》拟《太元》。专以气候说《易》。